rlitschk/wikidir huggingface dataset:
A Schindluada (dt.: Schindluder) is im Boarischn uaspringle a oids, grangs oda gor scho douds Hausviech, moast a Roos oa a Ox, wo fia nix mehr guad is. Es is a Zammsetzung vo "schindn" und "Luada". Schindn moant de Haut obziagn und Luada is a doudgweihts oda douds Viech ois Lockmiddl fia de Raubviechjogd. As Schindluada is demnoch fian Schinda bstimmt, dea wo eam de Haut obziagt bzw. en Viechkadava vaweatn duad. In friachan Joarhundadn hod ma s Schindluada nacha afn Schindanga gschmissn, wo s vo Aasfressan, wia z. B. Kraanan und Robn, gfressn worn is. Mid eppas Schindluada treibn, moant oiso sovui wia: jemandn oda eppas wia a oids, grangs Viech behandln, wo koan Nutzn mehr hod. Des hoasst oiso, schlecht behandln bzw. missbraucha oda vaspoddn. http://woerterbuchnetz.de/DWB/?lemma=Schindluder "Wörterbuch zur oberösterreichischen Volksmundart", 4. Aflog, 1989
Da Zwicka (dt.: Zwicker) is a Brüün ohne Bigl. Sowos wiad iwaran biegsauman Steg zwischn de Glasln, dea wos fedat, auf de Nosn zwickt. Woaundas, äussa meah im Noadn, do sogns Kneifer dazua, des kummt ausn franzesischn: pince-nez (Nasenkneifer). Trogn is sowos wuan bis zum Aufaung vom 20. Joahhundat, meistns hod mas gseng in da Owaschicht und im ghobanan Biagadum. Do hoz zwoa scho Biglbrüün gem, trotzdem haum de Maunna vo dera Schicht soichane Zwicka trong, do wia des woahscheinlich a Oat Mode. De Fraun von eahna haum am liabstn a Lorgnon vawendt, waunns mid de Augn marod woan. Monokl Commons: Zwicker – Sammlung vo Buidl, Videos und Audiodateien De Gschicht von da Brüün - Da Zwicka enzyklo.de Duden
Des Lorgnon (IPA: [lɔrˈnjõː] is a Hüüf zum Lesn, de wos ma si mid an Griff vua de Augn hoit. Des Wuat is ausbuagt von de Franzosn. Oft woa am Griff aa no a Keddn, damit ma des Zeig uman Hois drogn hod kenna, waunn mas grod ned braucht hod. In da Middn woan de Glasln mid an Bigl vabundn. Es woan meist de Fraun von da gstopftaran Owaschicht, de sowos vawendt haum. Soichane Lorgnon gibz owa heit no. Da Uasprung is woahscheinlich a umdraahte „Nietbrille“. De Vualäufa ausn 15. Joahundat haum „Scherenbrille“ ghaaßn. Im 18. Joahundat hod si daunn im deitschsprochign Raum des Lorgnon ausbraat, im 19. woas daunn aa in Frankreich beliebt. In dera Zeit haums auf de Scherenbrüün an Griff auffedau. A wichtigs technischs Schmankal woa a Lorgnon, des wos ma zsammkloppn hod kennan. Soichane „Kloppbrüün“ hod ma zsammleng und eisteckn kennan. Hod mas braucht, hod mas aufkloppt, do woans daunn mid aana Fedan fixiat. Zwicker Monokl Universität Jena, Klinikmosaik
Des Monokl ma kau aa Einglas song, is a Sehhüüf, de wos nua aa Glasl hod und ned zwaa, wia de heit iwlichn Brüün. Drogn wiad des Zeig, indem daduach doss mas vuan Aug eizwickt, zwischn da Augnbraun und da Waungan. Is natialich unkommod, muass ma si drau gwehnan. Entwickld hoz sasi ausn Lesestaa, des woara gschliffane Linsn ausan Quaatz (a Beagkristoi odara Beryll, von dem kummt a da deitsche Nauman "Brille"). A so an Lesestaa hod ma direkt auf des Schriftstickl, des wos ma lesn woit, draufglegt. Obm 14. Joahundat hod ma sis direkt vuas Aug ghoidn. Und im 16. Joahundat is ma auf de Idää kumman, si de Linsn direkt vuam Aug eizumzwickn, damit ma de Händ frei hod. Wäu duatn da Augenlidmuskl rennt, hod des do aa gaunz guat ghoidn. Des im Deitschn iwliche Wuat Monokl hod ma si im 19. Joahundat ausn franzesischn ausglichn, wo des monocle haaßt. De duat haums si des Wuat owaraa nua zsammgstrickt, nämlich aus oidgr. μόνος monos fia „allein, aanzig“ und lateinisch oculus fia „Aug“. Berihmte Leit, de wos Monokl drogn haum: da Fritz Lang, da Alexander Roda Roda, da Erich von Stroheim, da Richard Tauber, da António de Spínola, da
Schinda oda Wosnmoasta is a vaschwundana Beruaf, dea wo fia de Vaweatung vo Viachkadavan zuastendi wor. Da Bauan ham de Pflicht ghobt, a oidasschwochs, grangs oda douds Viach, a Luada, en Wosnmoasta z mejdn. Dea hods nacha ghoid. Aus da Vaweatung vo de Viacha is Fettn, Loam, Boanlmej, Soaf, Soipeda, Bleichmiddl und Viachfuada gmocht worn. Des hoasst aus da Wosnmoastarei bzw. Schindarei san de Boanln zan Soafnsiada keman, de Haut zan Geaba, as vafaide Fleisch zuan Soipedasiada und so weida. Schinda ham wia Schoarfrichta, Doudngroba, Lumpnsammla, Kesslflicka usw. an niadrigstn gsejschoftlichn Status ghobt. Se san bis in de Neizeid eine offiziej ois uneahliche Beruaf klassifiziad gwen, mid dena neamd wos z doa ham woin hod. Desweng und weng da Seichngfoar worn de Wosnmoastarein bzw. Schindarein imma aussahoib vo an Doaf oogsiedld. De Schinda ham aa unta stendiga hocha Infektionsgfoar glebt, voa oim da Muizbrand wor unta eana weit vabroadt. Schindluada Rudi Palla: Verschwundene Arbeit, Von Barometermachern, Drahtziehern, Eichmeistern, Lustfeuerwerkern, Nachtwächtern, Planetenverkäufern, Roßtäuschern, Seifensiedern, Sesselträgern, Wäschermädeln und vielen anderen untergegangenen Berufen, Bildauswahl Christian Brandstätter, mit 335 Abbildungen, 3. Aufl. (komplett illustrierte, aktualisierte Neuausgabe), Christian Brandstätter Verlag, Wien 2010, S. 11, ISBN 978-3-85033-327-6 Eike Pies: Zünftige und andere alte Berufe, mit 222
Das Haus der Temperamente is a Poss'n mit Gesaung in zwaa Aufzüg' vom Johann Nestroy. Des Stückl is 1837 entstaund'n und am 16. Novemba von dem Joahr aum Theater an der Wien ois Benefiz füa'n Nestroy aufg'füaht wua'n. Im Haus von de Temperament'n san 4 Wauhnungan, de wo von 4 Famülien mit gaunz vaschiedane Charakta bewohnt wea'n: Ob'n wohnan da Cholerika Herr von Braus mit seina Tochta Walburga und sein' Buam Robert, daneb'n da Phlegmatika Herr von Fad mit da Agnes und in Edmund; unt'n wohnan da Melancholika Herr von Trüb mit'n Guido und da Irene, und daneb'n da Sanguinika Herr von Froh mit'n Felix und da Marie. Während dem gaunz'n Stückl haund'ln olle Peasonan imma genau aso, wia's eahna 's Temperament vuaschreib'n tuat. Da Nestroy zeigt in seina Poss'n de Charaktaeigenschåft'n stoak üwazeichn't und aa, wia se eahnare Kinda trotz'n gegenteulich'n Temperament kreizweis valieb'n tan. Olle Vawicklungan und Intrig'n wea'n vom Kladaputza Hutzibutz und vom Friseur Schlankel sowia vom Stub'nmadl Isabella gaunz raffeniat mitanaund' und geg'nanaund' eig'fad'lt. De Töchta Walburga, Agnes, Irene und Marie san von eahnare Voda'n jeweus denan Jugendfreind' Sturm, Schlaf, Schmerz und Glück vasproch'n wua'n und soi'n bei denan eahnan Besuch valobt wea'n. Owa 's gibt
Innare Mongolei is de Bezeichnung vu am autonomen Gebiet im Noadn vu da Voiksrepublik China. Auf Chinesisch hoaßt d'Innare Mongolei Nèi Měnggǔ (內蒙古), auf Mongolisch Öbür mongɣul (). Da ISO 3166-2-Code vu da Innan Mongolei is CN-15. Aa waun da Begriff Aißare Mongolei heid vaoitat is, is bei da Innan Mongolei da sinozentrische Naum nu da offizielle. Da greßte Teu vu da Aißan Mongolei is heid da unobhängige Stood Mongolei; de Mongoin nennen de Regionen Aißare und Innare Mongolei liawa d'Hintare und d'Voadare Mongolei. De Mongoin mochn heid owa netta nu an Bruchteu vu da Bevöikarung aus: Fost 80% vu de duat lebadn Leid han Han-Chinesn. D'Innare Mongolei is dünn besiedlt, laundwiatschoftli is kaum wos mid iah au zum dafaunga, owa sie hod vüi Rohstoffe und is desweng und weus a launge Grenz hod strategisch wichtig. 'schau aa unta da Gschicht vu China und vu da Mongolei Dass ma heid vu ana Innan und ana Aißan Mongolei redt, hod historische Gründe: Zu de Zeidn vu da chinesischn Qing-Dynastie is de Innare Mongolei in gwähnliche chinesische Provinzn eiteud woan, d'Aißare Mongolei is owa im Großn und Gaunzn so glossn woan, wias voahea aa schau gwesn is. Launge Zeid is de Kontrolle
A Saumaasn oda Saumoasn is a Lawal aus an faschiadn schweinanan Gsöchtn oda Suafleisch, des wos in a Schweinsnetz eihgwigget is. De Saumaasn kummt uaspringli aus Niedaestareich, und zwoa ausn Woidviadl. Noh vawaundt mid da Saumaasn, weu ähnlich heagstööd, san de karntnarischn Maischalan. S Brad vo ana typische Saumaasn setzt si zaum aus 70 Teule Schweinanes, 25 Teule Speck und 5 Teule Wossa, Suasoiz und Gwiaz. S Fleisch is zmeist scho gsöcht. Des Gaunze wiad faschiad und in a Schweinsnetz auf an Knedl eihgwigget. Zmeist wean Saumaasn aafoch nuar in an haaßn Wossa kocht. Ma kaun s owar aa aufn Grülla haun oda im Rohr bochn. Dazua passt aa no a schoafa Senf und a Kree. Ois Beilogn kaun ma a Püree, a Sauakraud oda Eadöpfen bzw. an Eadöpfesolod nehma. Commons: Saumaasn – Sammlung vo Buidl, Videos und Audiodateien Infos iwa d Saumaasn auf de Seitn vom estarreichischn Lebmsministerium
f dep1 dep2 p1 p5 Da Jade-Draggn-Schnääbeag oda Yulong Xueshan (kin. 玉龍雪山 / 玉龙雪山, Yùlóngxuě Shān „Jade-Draggn-Schnääbeag“) is a Beagmassiv ba Lijiang im Noadwestn vo da Provinz Yunnan in Kina. Da hexte Gipfe is da 5596 m hoche Shanzidou (扇子陡). Oa Seitn vom Massiv is a Kantn vo da Tiga-Sprung-Schlucht (虎跳峡). Da Shanzidou is bis etz nua oamoi am 8. Mai 1987 duach a amerikanische Expedition bstiegn worn. Kinäsische Gletscha Tamotsu Nakamura: East of the Himalaya. In: American Alpine Journal, 2003, Seite 146. Eric S. Perlman: Yulong Shan. In: American Alpine Journal, 1988, Seite 265. Da Jade-Draggn-Schnääbeag bei Lijiang A Gipfe vom Jade-Draggn-Schnääbeag A Gipfe vom Jade-Draggn-Schnääbeag A Gipfe vom Jade-Draggn-Schnääbeag Commons: Da Jade-Draggn-Schnääbeag – Sammlung vo Buidl, Videos und Audiodateien Commons: Tiger Leaping Gorge – Sammlung vo Buidl, Videos und Audiodateien
Hurz! is a Liad vom Komika Hape Kerkeling. Ois poinischa Opansänga maskiad hod da Hape voa an uneihgweichdn Publikum a modeans „expressives Stickl“ aus da klassischn Musi voadrogn. Begleidt worn is a am Klavia vom bekanntn Komponistn und Musika Achim Hagemann. Optisch hod si da Kerkeling wia ra orthodoxa Jud heagricht, mid ana Locknperuckn und an schwoarzn Voiboart. In dem Liadl schreit a imma wieda laut „Hurz!“ dazwischn. Dea Liadtext is aussadem voistendi banal: “Der Wolf, das Lamm auf der grünen Wiese HURZ! Und das Lamm schrie HURZ! Der Wolf, das Lamm, ein Lurch lugt hervor...” – Hape Kerkeling: Hurz! As Publikum hod de absurde Parodie auf Neie Musi voi Eanst gnumma. Noch em Voadrog hod da Hape an intellektuejn Dischkuas iba en Inhoid vo dem Stickl oogregt. A oanzige Frau ausn Publikum hod si draud z sogn, dass midn Stickl nix oofanga kunnt. Da Hape hod draf ganz hochnosig gsogt, dass ia woi „der intellektuelle Zugang“ failn dad. Hurz is fia de TV-Comedyserie vom Hape Kerkeling Total Normal fias Easchte vo 1989 bis 1991 produziad worn. De Serie hod an Haufa Preise gwunna, unta andam: de Goidane Kamera, en Grimme-Preis, de Bronzane Rosn vo Montreux, en Goidanan Gong und
As Schof is a Hausviech, wo vom Mufflon obstammt und mid de Goass vawandt is. In da Gschicht vo da Menschheit spuits Hausschof a ganz wichtige Roin ois Milli-, Fleisch-, Woi- und Fejliefarant. As Schof is voa umara 10.000 Joar in Anatolien domestiziad worn. Es stammt vom armenischn Mufflon ob. Uaspringle woas Schof nua a Fleischliefarant. Seit umara 5.000 Joar weads Schof aa zweng seina Woi ghoidn. Schof ghean wia de Hund, de Rindviecha und de Goass za de äitstn Hausviecha. Se san extrem robust und oospruchslos. Lammpl (dt. Lamm) - bis oa Joar Bezal, Bosch (dt. Schäfchen) - Vakloanarungsfoam Schof (dt. Schaf) - Weibal Aa (dt. Mutterschaf) - wann a Schof gwoafa hod Haml, Bauna (dt. Hammel, Schöps) - kastriada Wida Wida, Boog (dt. Widder, Bock) - Mandal Es berihmte schwoaze Schof Lampal Commons: Schof – Sammlung vo Buidl, Videos und Audiodateien Beschreibung vom Aussterben bedrohter Schafrassen Schofrassn. Eintrag im Register der Traditionellen Lebensmittel vaum östareichischen Lebnsministerium. Almut Bick: Die Steinzeit. Theiss WissenKompakt, Stuttgart 2006. ISBN 3-8062-1996-6
Buagkiacha a da Oiz is a Gmoa mit 10.257 Eihwohna (2015 im Landkroas Oidäding, Regiarungsbeziak Obabayern. Buagkiacha liegt 424 m iwa NN und hod a Flech vo 46,2 km². De Gmoa bsteht aus oanzelne Teile, davo sand de gressan Gendorf, Hoizn, Grasset, Dorfn und Pirach. Zum easchtn Moi werd Buagkiacha 790ge gnennt. Im Gütavazeichnis "Indiculus Arnonis", da wo de Besitztümer vom Bistum Salzburg drinstehn, wird "Pohkirch" erwähnt, die Kirche bei den Buchen, des wo da Ursprung von dem Namen "Burgkirchen" is. Grabungen hobn sogar zoagt, dass Buagkiacha scho 4000 v. Kr. besiedelt war. De oide Villa Rustica hobn damals Barbaren bewohnt, ogfangt bei da Bronze- bis zur Remazeid. 1835 werd a oide Hoiz-Bruggn iba d'Oiz baut und undam Napoleon I werd Buagkiacha 1808 a sejbstständige Gmoa. D'Eisnbahn und a Posthäusl bringt nachad de Bauern-Gmoa in de Neuzeit. So richtig aufganga is nachad 1912, wia d'Oiz korrigiert und 1916-1922 da Kanal baut werd. D'Oiz is übrigens aus keltischn Wort "Alt" abgleit', wo sovui hoast wia "Fluss, wo zwischa hohe Ufan fließt" Im Aprü 2008 feiat de Gmoa mit ana Ausstellung "200 Jahre politische Gemeinde Burgkirchen a.d.Alz". S Buagkiacha Woppn zoagt de wirtschaftlichen Zuaständ, wias bis jetz no koa andre Gmoa ned
Bamberg (middloitalich: Babenberg, frenkisch: Bambärch) is a kroasfreie Stod im bayrischn Regiarungsbeziak Obafrankn. Bamberg is Universitets-, Schui- und Verwoitungsstod und aa Sitz vom gleichnamign Erzbisdum. De Stod is in da Landesplanung ois Obazentrum vom westlichn Obafrankn ausgwiesn und is Mitglied in da Metropolregion Niamberg. De sengansweate Oidstod besitzt den gresstn unvaseat dahoidanen historischn Stodkean in Deitschland und is seit 1993 ois Wejdeabe in da Listn vo da UNESCO eintrong. Dazua is Bamberg iwaregional bekonnt fia sei vuifejtige und oangstendige Biatradition. De oide frenkische Kaisa- und Bischofsstod ziagt si iwa a Toisenkn, duach de wo de Regnitz fliasst. Se valosst Bamberg in nordwestlicha Richtung und mindd siem Kilometa vom Stodzentrum entfeant bei Bischberg in an Moa. Nach Sidn ziagt si des Regnitztoi bis nach Niamberg, im Ostn liegt de Frenkische Schweiz, im Nordosten und Westn des Maintoi, im Nordwestn de Hassbeag und im Westn da Steigerwoid. Des Stodgebiet grenzt an de umliegendn Gmoana (vo Noadn ogfanga im Uazoagasinn) Gundelsheim, Memmelsdorf, Litzendorf, Strullendorf, Pettstod, Stegaurach, Bischberg, Oberheit und Hallstod. Des Stodgebiet hod a Flechn vo 54,58 Quadratkilometa. De Nord-Sid-Ausdehnung betrogt 9,6 Kilometa, de Ost-West-Ausdehnung 9,7 Kilometa. De Oidstod liegt auf da Insel zwischn de zwoa Regnitzarm und aa westle vom linken Regnitzarm
A Zega oda Zeger (dt. Korb oda Tragekrob, engl. basket), aa Zegara, is a gflochdana Drogkoab. Zega san aus Ruadn, Zweigal, Rattan, Bambus, Schuif, Bast usw. gmochd. As gwehnlichste Materiai zan Zega flechtn worn in Bayern und Estreich Weidnzweigal. Zega kina oba aa aus Kunststoff oda Drohtgflecht sei, wann den Foam und Funktion an an Zega eainnan duad. Commons: Körbe – Sammlung vo Buidl, Videos und Audiodateien Deitsches Korbmuseum
Da Paul Michael Levesque (* 27. Juli 1969 in Nashua, New Hampshire, USA) is a US–amerikanischa Profiwrestla. Ea nend se im Ring Triple H, wos sovü hoaßt wia Hunter Hearst Helmsley. Da Hunter stehd deazeid bei da WWE im SmackDown! Roster unta Vatrog und is do mid 13 World Titln da Hauptstar vo da Show. Da Triple H is mid da Tochta vum WWE Chairman Vince McMahon da Stephanie McMahon vaheirat. 2009 hod da HHH an Ric Flair in de WWE Hall of Fame class of 2008 eigfiahd. Da Triple H is 190 cm groß und hod 116 kg, sei Wrestling Debut hod a 1992 ghobt. 12x WWE Championship (1x Undisputed) 5x World Heavyweight Championship 4x WWE Intercontinental Championship 1x WWF World Tag Team Championship (midn Steve Austin ois Two Man Power Trip) 2x WWF European Championship WWF King of the Ring 1997 Royal Rumble Match Siega 2002 Siebta Triple Crown Champion Zweita Grand Slam Champion Profil auf da WWE-Homepage (englisch) Biografie auf BSWW Commons: Triple H – Oibum mit Buidl, Videos und Audiodateien
Bembo oda aa Pörnboch is a Gmoa in Obabayern im Landkroas Pfahofa an da Uim (amtlich Pfaffenhofen an der Ilm). Zum Gmoabereich ghern außadem no de Derfal Roaboh (Raitbach), Maushof, Buach (Puch) und Oba- und Untakreit (Ober- und Unterkreut). Bembo war lange Zeit im Besitz da Grafn Toerring und a heid z'Dog ghead da Adlsfamilie no d` Brauerei, as Schlooß und mehrare Hekda Woid. 1. Buagamoasta is da Helmut Bergwinkel (Fortschrittliche Unabhängige). Bis 2014 wars da Alois Ilmberger (Dorfgemeinschaft). De Landwiatschaft is prägt vom Hopfnoobau und neiadings a vom stoark zuanehmadn Spargeloobau. As Schlooß Toerring Pfarrkiacha St. Johannes da Täufer https://web.archive.org/web/20070518215504/http://www.poernbach.de/
A Luada is a doudgweihts oda douds Viech ois Lockmiddl fia de Jogd, voa oim fia de Raubviechjogd. A Schindluada wor friacha a Luada, des wo zan Schinda brocht worn is. Im ibadrognan Sinn moant Luada: Eppas wo koan Nutzn hod, a hiinichs Glumpad: "So a Luada vo an Smartphone!" A Wei, wo ian Reiz dazua nuzt, um Karrier z mocha bzw. a Deandl, de wo so Promis kena leana wui (Partyluada, Boxnluada, Promiluada... heit aa denglisch "It-Girl, Grid-Girl usw.") A obgfeimts, duachtriebnas Weibsbuid A rotzfrechs Deandl: "Varegg, so a ausgschamts, frechs Luada!" Luder (Deutsches Wörterbuch vo Jakob und Wilhelm Grimm)
De Aleutn oda Alëutn (regionale dean sa se säiba a de estlichn Aleutn ois Unangan oda auf Atka ois Unangas, Sg. Unanga, Dual Unangax̂ bezeichnen‚ wos Küstnvoik hoaßt) hand de Uaeiwohna vo da da Inslgruppn vo de Aleutn, de eba 150 Insln umfosst, und am Noadwestn vo Amerika voaglogad is. Coe, M.D. (Hrsg.), D. Snow, Elizabeth Benson: Weltatlas der alter Kulturen: Amerika vor Kolumbus. Geschichte, Kunst, Lebensformen. 2. Aufl., S. 46f. Christian Verl., München 1985. ISBN 3-88472-091-0 Haberland, W.: Amerikanische Archäologie. Geschichte, Theorie, Kulturentwicklung. S. 163. WBG, Darmstadt 1991. ISBN 3-534-07839-X Läng, H.: Kulturgeschichte der Indianer Nordamerikas. S. 38ff. Walter Verl., Olten 1989. ISBN 3-8112-1056-4 Sherratt, A. (Hrsg.): Die Cambridge Enzyklopädie der Archäologie. S. 362ff. Christina Verl., München 1980. ISBN 3-88472-035-X Commons: Unangan – Sammlung vo Buidl, Videos und Audiodateien http://www.eki.ee/books/redbook/aleuts.shtml Archivierte Kopie. Archiviert vom Original [1] am 21. Feba 2014; abgerufen am 6. Februar 2016.
S'arabische Alphabet (arabisch: الأبجدية العربية,‎ al-abdschadiyya al-ʿarabiyya) is s'Alphabet vu da arabischn Sproch und wiad in untaschialiche Variantn aa fias Peasische, Uigurische, Urdu, Paschtu und aundare Sprochn heagnumma. D'Variantn vu da arabischn Sproch kimmt mid 28 Buchstom aus, ned midgrechnt san do de Hüifs- und Vokalzeichn und s'Zeichn fia'n Köihkopfvaschlusslaud. Bis auf 6 Ausnauhmen gibts fia an jedn Buchstom via Schreibweisn, je nochdem ob a alloa steht oda noch links, rechts oda beidseitig mid am aundan Zeichn vabundn is. De aundan Buchtstom haum zwoa Schreibweisn: a isoliade und a noch rechts vabundene Foam. De vaschiednan Schreibweisn san zum Teu gaunz ähnlich, zum Teu owa immens untaschiadlich. Gschrim wiad s'Arabische wia aa d'Hebräische Schrift und aundare vawaundte Systeme vu rechts noch links. S'arabische is noch'm lateinischn s'wöidweid am zweithäifigstn vawendete Alphabet. Außaentwückid hod si si voa ungefäa anahoibtausnd Joa, wia bei de aundan Alphabetschriftn aa liegt da Uasprung owa nu weida zruck, nämli bei'm Alphabet vu de Fönizia, des um 1500 voa'm Christus entstaundn is. S'arabische Alphabet hängt stoak mi'm Islam zsaumm: Duach'd Ausbreitung vu dem Glaum is mi'm Koran aa des Alphabet in da Wöid bekaunnt und oft üwanumma woan. Weu de Moslems glaum, dass da Koran im Hümmi schau
Joareskalenda ◄ | 2. Jh. v. Kr. | 1. Jh. v. Kr. | 1. Joarhundad | 2. Jh. | 3. Jh. | ► 0a | 10a | 20a | 30a | 40a | 50a | 60a | 70a | 80a | 90a As 1. Joarhundad hod am 1. Jenna 1 ogfangd und am 31. Dezemba 100 gendd. Commons: 1. Joarhundad – Sammlung vo Buidl, Videos und Audiodateien
Glück, Mißbrauch und Rückkehr oder Das Geheimniß des grauen Hauses is a Posse mit Gesang in fünf Acten vom Johann Nestroy. Des Stückl is 1838 entstaund'n und aum 10. März von dem Joahr im Theater an der Wien ois „Benefiz-Åbend“ füa'n Nestroy sei Leb'nsg'fäahtin Marie Weiler zum eascht'n Moi aufg'füaht wua'n. De reich'n friachan Schuikolleg'n vom oaman Schreiwa Blasius Rohr låd'n eahm zu an vuanehman Ball ei, damit's eahm duat'n lächalich måch'n kennan. Da dummstoize Blasius meakt owa nix davau und glaubt, dass a richtiche Freind' g'fund'n hättat und füiht se von dera feinan G'söllschåft akzeptiat: „Man scheint an meinem Umgang Geschmack zu finden, ich werde bald intimer Freund vom Hause seyn.“ (Actus 1, Scene 9) Während da Blasius' net då woa, håt da reiche Herr Eisenkorn, sei Onk'l, eahm de Schenkungsuakund'n füa'r a weatvolle Fabrik dålåss'n, im Glaub'n, dass dea bishea von eahm åbsichtli kuaz g'hoitane Neffe damit guat wiatschåft'n kau. Wia owa da Blasius des heat, vakauft a de Fabrik sofuat und legt si a Rittaguat zua. Sei Geliebte Babett, von eahm „Wawi“ g'hass'n, låsst a steh'n, weu's jetzt'n ois Marchandmod füa eahm ois „Schlossherrn“ net staundesgemäß warat. Auf'n Weg zu sein' Schloss leanan da Blasius und seine
Positives Recht is jeds vo Menschn gsetzte, effektives, organisiatn Zwaung aundrohends Regelungssystem (im Untaschied zua Sitte und Moral, wo's koan stootlichn Zwaung gibt). Ma untascheidt zwischn: Priavotrecht - effantlichs Recht Gönaröös Recht - induviduöös Recht Zwingands Recht - dispositives Recht Positives Recht - Gewauhnheitsrecht Materiöös Recht - formöös Recht Rechtsnorman (ned zan vawexln mit ÖNORMEN oda sowos) wean vom Stoot ealossn und miassn vo uns oin (gönarölle Norm) oda vo oanzlnan (individuölle Norm) befuigt wean. Gönarölle Norman: Gsetze, Vauadnungan, EU-Gsetze. Individuölle Norman: Bscheid, (vawoitungsrechtliche) Weisung, Urtäu, Rechtsgschäfte vom Privatrecht wia z. B. a Vatrog. Rechtseakenntnisquöön sans Bundesgsetzblott (BGBl), Laundesgsetzblott (LGBl), Aumtsblott vo de eiropäischn Gmoaschoftn etc. De Gsetz' wean gemäß § 6 ABGB noch da Wuatauslegung („eigentümliche Bedeutung der Worte“), da systematischn Auslegung („in ihrem Zusammenhang“) und da teleologischn Auslegung („klare Absicht des Gesetzgebers“) intapretiat. Zwingands Recht - dispositives Recht: Obsoluat zwingands Recht: kau ned g'ändat wean. Relatiav zwingands Recht: kau nua zugunstn vo oan Vatrogspoatna g'ändat wean (z. B. Konsumentnschutzgsetz). Dispositives (nochgiabigs) Recht: des kau ohg'ändat wean, nocha geht de vatrogliche Vaeiboarung dem Gsetz vua. Rechtssubjekte - Rechtsobjekte: Rechtssubjekte: Natialiche Peasaunan (Menschn ob da Geburt) Juristische Peasaunan (Laund, Gmoa, GmbH, AG, … letztare ob da Eitrogung ins Firmanbuach) Rechtsobjekte:
Anchorage is da Nam vo mehrane Oatschaftn und Städte a de Vaeinigtn Staatn: Anchorage, Alaska Anchorage (Kentucky), am Jefferson County Anchorage (Louisiana), am West Baton Rouge Parish Anchorage (Anne Arundel County, Maryland) Anchorage (Talbot County, Maryland) Anchorage (Mississippi), am Humphreys County Anchorage (New Jersey), am Ocean County Anchorage (Texas), am Atascosa County Anchorage (Utah), am Davis County Anchorage (Wisconsin), am Buffalo County - nicht mehr existent Anchorage Anchors, am Charles County, Maryland Schief: USS Anchorage (LSD-36) Anchorage-Klasse Sunstigs: Anchorage Farm Field Airport, Airport im Fayette County, Texas am NRHP aufgliste Objekte: Anchorage Cemetery, in Anchorage, Alaska, ID-Nr. 93000320 Anchorage City Hall, in Anchorage, Alaska, ID-Nr. 80000745 Anchorage Depot, in Anchorage, Alaska, ID-Nr. 99001027 Anchorage Fire House, in Anchorage, Kentucky, ID-Nr. 80004708 Anchorage Historic District, in Anchorage, Kentucky, ID-Nr. 80001554 Anchorage Hotel Annex, in Anchorage, Alaska, ID-Nr. 99000443